Държавен вестник, бр. 90, 2023 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  90
мрежи и/или услуги. Министърът на отбраната 
и министърът на транспорта и съобщенията със 
заповед одобряват процедура за взаимодействие 
между Военновъздушните сили, предприятията, 
предоставящи електронни съобщителни мрежи 
и/или услуги, и КРС в 45-дневен срок от датата 
на приемане на решението. Процедурата съдържа 
организационни мерки, приложими за периода 5 
октомври 2023 г. – 31 декември 2025 г., с цел оси-
гуряване безопасността на полетите на военната 
авиация. Съгласно решението на Министерския 
съвет КРС открива процедура за предоставяне 
за ползване на радиочестотния спектър в об-
хвати 700 MHz и 800 MHz, като на основание 
чл. 143а, ал. 2, т. 3 от ЗЕС ще приложи условия 
за заплащането на годишната такса до пълното 
освобождаване на ресурса, без да се заплаща 
годишна такса за санитарните зони, като разре-
шенията ще бъдат издадени след одобряване на 
Процедурата за взаимодействие.
В тази връзка в поканата за подаване на заяв-
ления са включени условия, свързани с ползване 
на санитарни зони. В поканата са включени и 
условия за ползване на радиочестотния спектър, 
в т.ч свързани със заплащането на годишни так-
си в тези обхвати до пълното освобождаване на 
ресурса. В поканата не са включени организаци-
онни мерки, приложими за периода 5 октомври 
2023 г. – 31 декември 2025 г., с цел осигуряване 
безопасността на полетите на военната авиация.
Организационните мерки ще бъдат предоста-
вени от КРС на предприятията след получаване 
на заповедта, изготвена съгласно т. 2 от Решение 
№ 699 от 4.10.2023 г. на Министерския съвет. На 
предприятията ще бъде предоставена възможност 
да се запознаят с организационните мерки и да 
потвърдят подадените си заявления.
3. Анализ за необходимост от налагане на ус-
ловия за насърчаване на ефективна конкуренция 
на вътрешния пазар:
Данните от годишните доклади на КРС в 
последните години, както и тези в извършения 
анализ на пазара на терминиране на гласови 
повиквания в индивидуални мобилни мрежи 
през 2020 г., представят състоянието на пазара. 
Там се вижда, че при сегмента – предоставяне 
на мобилни услуги, не се наблюдава нарушение 
на конкуренцията или пазарен провал, който да 
изисква регулаторна намеса. Трите участника 
на пазара имат близки пазарни дялове както на 
база брой абонати, така и на база приходи, което 
показва, че нито един от операторите не разпо-
лага с конкурентно предимство пред останалите. 
Наред с това проникването на мобилната услуга 
сред населението е трайно над 100%, което е 
индикатор за зрялост на пазара и на практика 
означава, че увеличаването на абонатната база 
зависи от предлаганите услуги и цени от пред-
приятията. Това се вижда и от намаляващия 
обем на приходите, наблюдаван през последните 
години в този сегмент.
Това се потвърждава и от становището на 
Комисията за защита на конкуренцията (КЗК) 
относно проекта на годишен доклад на КРС за 
2022 г., прието с Решение № 461 от 15.06.2023 г.3 
3 https://reg.cpc.bg/Decision.aspx?DecID=300065092
Там синтезирано се представя оценката на състо-
янието на пазара на мобилни телефонни услуги 
на базата на представените от КРС данни:
Мобилна гласова услуга се предоставя от три 
предприятия: А1, Йеттел и Виваком. Разликите 
в пазарните дялове на трите оператора са срав-
нително малки. На база брой абонати лидер 
продължава да е А1 с 36,7%, въпреки спада с 0,6 
процентни пункта спрямо предходната година, 
пред Йеттел с 32,1%, който също отбелязва спад 
с 0,9 процентни пункта. Единствено третият по 
пазарен дял оператор Виваком увеличава дела 
си с 1,5 процентни пункта до 31,2%. По приходи 
водещ е Йеттел с 38%, но отбелязва спад от 1,5 
процентни пункта. Вторият А1 също регистрира 
спад от 0,9 процентни пункта до 34,2%. За сметка 
на това Виваком увеличава пазарния си дял с 
2,5 процентни пункта до 27,8%. По-дългосрочна 
тенденция показват данните за пазарните дяло-
ве по брой абонати за последните пет години 
(2018 – 2022 г.). Делът на лидера по брой абонати 
А1 постепенно намалява от 39,4% през 2018 г. до 
36,7% през 2022 г. За сметка на това за същия 
период пазарният дял на третия по абонати опе-
ратор Виваком се увеличава от 27,7% до 31,2%, 
докато Йеттел запазва сходни нива: от 32,9% в 
началото на периода до 32,1% през 2022 г.
КЗК отбелязва, че пазарът на мобилна гласова 
услуга отчита ръст в броя на абонатите с 0,8%, 
но се наблюдава спад в изходящия трафик с 4%, 
както и в приходите със 7,6%. Намалението на 
приходите се дължи и на прилаганите от 1 януари 
2022 г. по-ниски цени на едро за терминиране в 
мобилни мрежи на гласови повиквания от ЕС и 
Европейската икономическа зона в съответствие 
с Делегиран регламент (ЕС) 2021/654.
Продължава тенденцията на намаляване дела 
на трафика в рамките на собствената мобилна 
мрежа (on net) с 0,5 процентни пункта спрямо 
предходната година до 53,5%, което е индикация, 
че мобилните оператори предлагат на потребите-
лите благоприятни условия за разговори и извън 
мрежата на съответното предприятие.
Прави впечатление и значителният брой 
пренесени номера през 2022 г. (240 397), който 
при това се увеличава за втора поредна година. 
За сравнение предходната година пренесените 
номера са 195 718, а преди две години са 135 852.
КЗК счита, че динамиката в пазарните дя-
лове, включително фактът, че промените водят 
към сближаване на пазарните дялове на трите 
мобилни оператора, намаляващият дял на on net 
трафика, както и значителният и увеличаващ 
се брой пренесени номера, показват, че участ- 
ниците на пазара се стремят да се конкурират 
помежду си, като предлагат по-изгодни условия 
на потребителите. КРС счита, че аргументите за 
запазване или осигуряване на ефективна конку-
ренция съгласно чл. 80а от ЗЕС, обосноваващи 
налагането на задължение за достъп на едро до 
мобилни мрежи към настоящия момент, не са 
валидни според данните за състоянието на пазара.
С оглед гореизложеното в изпълнение на 
разпоредбата на чл. 91, ал. 1 от ЗЕС, на ключов 
етап 139 от ПВУ и Решение № 699 от 4.10.2023 г. 
на Министерския съвет КРС открива процеду-
ра, по инициатива на заинтересовано лице, за